*A rendelet elfogadásához*

*a Mötv. 50. §-a alapján*  ***minősített*** *többség szükséges,*

*az előterjesztés* ***nyilvános ülésen tárgyalható****!*

*183. számú előterjesztés*

Bátaszék Város Önkormányzata Képviselő-testületének 2016. augusztus 31-én,

16,00 órakor megtartandó ülésére

*a közterületek tisztántartásáról és a települési hulladékgazdálkodásról szóló önkormányzati rendelet módosítása*

|  |
| --- |
| **Előterjesztő:** Kondriczné dr. Varga Erzsébet jegyző  **Készítette:** Kondriczné dr. Varga Erzsébet jegyző    **Törvényességi ellenőrzést végezte:** Takácsné Gehring Mária aljegyző  **Tárgyalja:**  Pénzügyi és Gazdasági Bizottság: 2016. 08. 30. |

***Tisztelt Képviselő-testület!***

A T. képviselő-testület a 2016. június 29-én és a 2016. augusztus 2-án tartott testületi ülésein a 155/2016. (VI. 29.) és a 172/2016. (VIII. 2.) önkormányzati határozataival hagyta jóvá a törvényi változásoknak megfelelően módosított hulladékgazdálkodási közszolgáltatási szerződést, melynek következtében a hatályos önkormányzati rendelet módosítása is indokolt.

A hulladékról szóló 2012. évi CLXXXV. törvény (továbbiakban: Htv.) 35. § (1) bekezdése, valamint 88. § (4) bekezdése szabályozta és szabályozza jelenleg is az önkormányzati rendelet kötelező tartalmi elemeit, melyek módosulása folytán szintén a helyi rendeletet aktualizálni szükséges.

A Htv. 2016. április 1. napjától rendelkezik a díjbeszedés és a hátralékkezelés új szabályairól, miszerint ezen feladatokat a Nemzeti Hulladékgazdálkodási Koordináló és Vagyonkezelő Zrt. végzi. Ennek megfelelően a rendelet 16. § (2) bekezdésének, 28. § (1) bekezdésének és 29. § (1) bekezdésének módosítása indokolt.

Az említett szerv a Htv. 32/A. § (5) bekezdése szerint a feladatának ellátása érdekében kezelheti, nyilvántarthatja az ingatlanhasználó személyes adatait, ezért a helyi rendelet személyes adatok kezelésére vonatkozó rendelkezéseit hatályon kívül kell helyezni.

Fentiekre figyelemmel javasolom a mellékelt rendelet-tervezet elfogadását.

***HATÁSVIZSGÁLAT***

**a közterületek tisztántartásáról és a települési hulladékgazdálkodásról szóló 21/2013.(XII.31.) önkormányzati rendelet módosításáról szóló rendelet-tervezethez**

A rendelet megalkotásának szükségességét a magasabb szintű jogszabály változása indokolja.

**Részletes indokolás:**

1. §-hoz: A közszolgáltató névváltozása kerül átvezetésre, mely kiegészült a Nonprofit megnevezéssel.

2. §-hoz: A lomtalanítás éves gyakorisága csökkent a közszolgáltatóval kötött szerződés szerint, így a rendelet szövegében is a módosítás szükséges.

3-4.§-hoz: 2016. április 1-jétől a törvényi változások következtében a díjbeszedéssel és a hátralékkezeléssel kapcsolatos feladatokat a Nemzeti Hulladékgazdálkodási Koordináló és Vagyonkezelő Zrt. látja el.

5. §-hoz: A közszolgáltatási szerződés tartalmi elemei közül hatályon kívül helyezésre kerül a „közszolgáltatási díj megállapítását, a számlázásnak és a számla kiegyenlítésének módját” tartalmazó g) pont tekintettel arra, hogy 2016. április 1-jétől e feladatokat a Koordináló Szerv látja el. Továbbá a személyes adatok kezelésére vonatkozó rendelkezések is hatályukat vesztik, mivel a Htv. 35. § (1) bekezdés g) pontja 2016. április 1. napjától hatályon kívül helyezésre került.

6. §-hoz: Hatályba léptető rendelkezést tartalmaz.

**Társadalmi hatása:** nincs

**Gazdasági hatása:** nincs

**Költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** magasabb szintű jogszabályok módosulása indokolja

**A jogalkotás elmaradásának következményei:** a kormányhivatal törvényességi felhívással élhet

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**Véleményeztetés:** Pénzügyi és Gazdasági Bizottság véleményezi

*BÁTASZÉK Város Önkormányzat Képviselő-testületének*

/2016.(IX. 12.) önkormányzati r e n d e l e t –t e r v e z e t e

**a közterületek tisztántartásáról és a települési hulladékgazdálkodásról szóló 21/2013.(XII.31.) önkormányzati rendelet módosításáról**

Bátaszék Város Önkormányzatának Képviselő-testülete a Magyarország Alaptörvénye 32. cikk (2) bekezdésében, a hulladékról szóló 2012. évi CLXXXV. törvény 35. § (1) bekezdésében és 88. § (4) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontjában meghatározott feladatkörében eljárva, a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet 25. § (4) bekezdésében biztosított véleményezési jogkörében eljáró Pénzügyi és Gazdasági Bizottság véleményének kikérésével a következőket rendeli el

**1. §** A közterületek tisztántartásáról és a települési hulladékgazdálkodásról szóló 21/2013.(XII. 31.) önkormányzati rendelet (a továbbiakban: Hgr.) 13. § (2) bekezdésében az „ALISCA TERRA Regionális Hulladékgazdálkodási Kft.” szövegrész helyébe az „ALISCA TERRA Regionális Hulladékgazdálkodási Nonprofit Kft.” szövegrész lép.

**2. §** A Hgr. 27. § (6) bekezdésében a „két alkalommal (tavasszal és ősszel)” szövegrész helyébe az „egy alkalommal” szövegrész lép.

**3. §** A Hgr. 28. § (1) bekezdésében a „Közszolgáltatónak” szövegrész helyébe a „2016. április 1. napjától kezdődően a Nemzeti Hulladékgazdálkodási Koordináló és Vagyonkezelő Zrt.-nek (továbbiakban: Koordináló szerv)” szövegrész lép.

**4. §** A Hgr. 29. § (1) bekezdése helyébe a következő rendelkezés lép:

„29. § (1) A közszolgáltatás igénybevételéért díjfizetésre kötelezett ingatlantulajdonosokat terhelő díjhátralék adók módjára behajtható köztartozás. 2016. április 1. napjától a Koordináló szerv a kiszámlázott és az ingatlanhasználó által határidőn belül ki nem fizetett közszolgáltatási díj behajtása érdekében intézkedik.”

**5.§** Hatályát veszti a Hgr. 16. § (2) bekezdés g.) pontja, a „Személyes adatok kezelése” alcíme és 17.§-a.

**6. §** E rendelet *2016. szeptember 15-én* lép hatályba.

***B á t a s z é k* ,** 2016. augusztus 31.

Dr. Bozsolik Róbert Kondriczné dr. Varga Erzsébet

polgármester  jegyző

A rendelet 2016. szeptember 12-én kihirdetve!

Kondriczné dr. Varga Erzsébet

jegyző